謝往桂林至彤庭竊詠
作者：李商隱
朝代：唐

paragraphs: 辰象森羅正，句陳翊衛寬。
魚龍排百戲，劍佩儼千官。
城禁將開晚，宮深欲曙難。
月輸移枍詣，仙路下欄干。
共賀高禖應，將陳壽酒歡。
金星壓芒角，銀漢轉波瀾。
王母來空闊，羲和上屈盤。
鳳皇傳詔旨，獬廌冠朝端。
造化中台座，威風上將壇。
甘泉猶望幸，早晚冠呼韓。